**ПРОТОКОЛ № 37**

Днес **02.02.2018** г., в Разлог, се проведе редовно заседание на ОИК – Разлог, на което присъстваха следните членове:

Председател: Елена Кирилова Пандева

Зам. Председател: Татяна Димитрова Лазарова-Цанева

Секретар: Магдалена Николова Коцакова

Членове:

1. Любка Благоева Крънчева
2. Илонка Захариева Пандева
3. Славчо Иванов Попов
4. Айше Али Дервиш
5. Мария Георгиева Иливчева
6. Мария Иванова Прешелкова
7. Росица Никифорова Берова
8. Любомир Василев Влайн

 Отсъстват: няма

Заседанието бе открито в 17,00 часа и председателствано от г-жа Елена Пандева – Председател на ОИК. Представен бе проекта на дневен ред за заседанието:

**1 т. Обявяване на интернет страницата на Списък „А“ и списък „Б“, съгласно чл. 454 от ИК**

**2 т.** **Разглеждане на постъпило писмено уведомление до общинската избирателна комисия от Председателя на общински съвет – Разлог с изх. № 61.00 – 36(1)/30.01.2018 г. във връзка спазване на разпоредбите на чл.30, ал.4, т.5 от ЗМСМА спрямо общински съветник Атанас Александров Крънчев, ЕГН, избран от кандидатска листа на ППГЕРБ в местните избори на 25.10.2015 г.**

**3 т. Разглеждане на постъпило писмено уведомление до общинската избирателна комисия от Председателя на общински съвет – Разлог с изх. № 61.00 – 39(1)/30.01.2018 г. във връзка спазване на разпоредбите на чл.30, ал.4, т.3 от ЗМСМА по повод подадено заявление от общински съветник Димитър Йорданов Захариев, избран от кандидатска листа на „Кауза Разлог“ в местните избори на 25.10.2015 г.**

Председателят на ОИК-Разлог подложи на гласуване предложения дневен ред на заседанието. Същият бе приет със следното гласуване:

**Гласували 11 членове на ОИК**,

 **„ЗА“ – 11** / Елена Кирилова Пандева, Татяна Димитрова Лазарова-Цанева, Магдалена Николова Коцакова, Любка Благоева Крънчева, Илонка Захариева Пандева, Славчо Иванов Попов, Айше Али Дервиш, Мария Георгиева Иливчева, Мария Прешелкова, Росица Никифорова Берова, Любомир Василев Влайн/

**„ПРОТИВ“ – няма**

**По т 1 от дневният ред : Обявяване на интернет страницата на ОИК Разлог на Списък „А“ и списък „Б“, съгласно чл. 454 от ИК.**

**Докладва председателят :**

В изпълнение на Решение № 4922-МИ от 30.11.2017 г.на ЦИК, относно прилагането на разпоредбата на чл. 458, ал. 1 във връзка с ал. 5 и с чл. 454 от ИК при предсрочно прекратяване на пълномощията на общински съветник и обявяване на „следващ“ в листата общински съветник, следва да бъдат обявени в интернет страницата на комисията списък „А“ и списък „Б“ на кандидатите за общински съветници от всяка кандидатска листа на партия или коалиция, според броя на получените валидни предпочитания (преференции).

След разисквания ОИК Разлог пристъпи към гласуване:

**Гласували 11 членове на ОИК**,

 **„ЗА“ – 11** / Елена Кирилова Пандева, Татяна Димитрова Лазарова-Цанева, Магдалена Николова Коцакова, Любка Благоева Крънчева, Илонка Захариева Пандева, Славчо Иванов Попов, Айше Али Дервиш, Мария Георгиева Иливчева, Мария Прешелкова, Росица Никифорова Берова, Любомир Василев Влайн/

**„ПРОТИВ“ – няма**

Предвид изложеното и на основание чл. 87, ал. 1, т. 1 и във връзка с  Решение № 4922-МИ от 30.11.2017 г. на ЦИК, Общинската избирателна комисия /ОИК/  взе следното

**РЕШЕНИЕ № 231**

           Обявява на интернет страницата на ОИК Разлог списък „А“ и списък „Б“, съдържащ имената на кандидатите за общински съветници от всяка кандидатска листа на партия или коалиция, според броя на получените валидни предпочитания /преференции/.

Списъците са приложения, неразделна част от настоящото решение.

Решението подлежи на оспорване пред ЦИК по реда на чл. 88 от ИК.

**По т 2 от дневният ред : Разглеждане на постъпило писмено уведомление до общинската избирателна комисия от Председателя на общински съвет – Разлог с изх. № 61.00 – 36(1)/30.01.2018 г. във връзка спазване на разпоредбите на чл.30, ал.4, т.5 от ЗМСМА спрямо общински съветник Атанас Александров Крънчев, ЕГН, избран от кандидатска листа на ПП ГЕРБ в местните избори на 25.10.2015 г.**

**Докладва председателят :**

 В ОИК – Разлог е постъпило уведомление от Председателя на Общински съвет – Разлог с изх. № 61.00 – 36(1) от 30.01.2018 г., постъпило в ОИК с вх. № 221 на 31.01.2018 г., с което информира комисията, че общинският съветник Атанас Александров Крънчев, ЕГН, от групата на ПП ГЕРБ е отсъствал от четири поредни и общо шест заседания на Общински съвет – Разлог за 2017 г., като следва:

- заседание на ОбС-Разлог на 25.05.2017 г.,

- заседание на ОбС- Разлог на 27.07.2017 г.

- заседание на ОбС- Разлог на 24.10.2017 г.

- заседание на ОбС- Разлог на 26.10.2017 г.

- заседание на ОбС- Разлог на 30.11.2017 г.

- заседание на ОбС- Разлог на 21.12.2017 г.

без да е уведомил писмено председателя на общински съвет за неучастието си в заседанията на съвета по уважителни причини – служебна ангажираност, отсъствие от страната, заболяване и др.

Ведно с уведомлението е представено и Удостоверение № 01/30.01.2018 г., издадено от Председателя на Общински съвет – гр. Разлог, като и молба от Атанас Александров Крънчев, заведена с вх. № 61.00-36/29.01.2018 г. Освен това към уведомлението са представени:

* списъци на общинските съветници присъствали на заседанията на Общински съвет – Разлог на дати: 25.05.2017 г, 27.07.2017 г., 24.10.2017 г., 26.10.2017 г., 30.11.2017 г., 21.12.2017 г.
* извадки от сайта на Община Разлог за обявяване на заседанията на постоянните комисии и Редовните заседания на Общински съвет - Разлог на дати: 25.05.2017 г, 27.07.2017 г., 24.10.2017 г., 26.10.2017 г., 30.11.2017 г., 21.12.2017 г.
* извадки от:
* протокол № 7 от заседание на Общински съвет – гр. Разлог на 27.07.2017 г.
* протокол № 5 от заседание на Общински съвет – гр. Разлог на 25.05.2017 г.
* протокол № 9 от заседание на Общински съвет – гр. Разлог на 24.10.2017 г.
* протокол № 10 от заседание на Общински съвет – гр. Разлог на 26.10.2017 г.
* протокол № 11 от заседание на Общински съвет – гр. Разлог на 30.11.2017 г.
* протокол № 12 от заседание на Общински съвет – гр. Разлог на 21.12.2017 г.
* Копия от присъствени листове от постоянна комисия „Местно самоуправление, законност, обществен ред и контрол по дейността на местната администрация и евроинтеграция“, като и „Устройство на територията, благоустрояването, комуналните дейности, земеделието, горите, водите и екологията“.

От представените материали от страна на Председателя на Общински съвет – Разлог става ясно, че общинският съветник **Атанас Александров Крънчев, ЕГН, без да** уведоми писмено Председателя на Общински съвет Разлог, не е участвал в общо 4 (четири) поредни заседания и общо 6 (шест) заседания на Общински съвет – Разлог за 2017 г., като следва:

- заседание на ОбС- Разлог на 25.05.2017 г.,

- заседание на ОбС- Разлог на 27.07.2017 г.

- заседание на ОбС- Разлог на 24.10.2017 г.

- заседание на ОбС- Разлог на 26.10.2017 г.

- заседание на ОбС- Разлог на 30.11.2017 г.

- заседание на ОбС- Разлог на 21.12.2017 г.

като не е посочил и уважителни причини - служебна ангажираност, отсъствие от страната, заболяване и други, за отсъствието си.

Хипотезите на чл. 30, ал. 4, т. 5 уреждат възможността за предсрочно прекратяване пълномощията на общински съветник в случай, че не е уведомил председателя на общинския съвет за неучастието си в неговите заседания по уважителни причини - служебна ангажираност, отсъствие от страната, заболяване и други, не участвал в три поредни или в общо пет заседания на общинския съвет през годината.

Съгласно хипотезата на чл. 30, ал. 6 от ЗМСМА и Решение 3054- МИ от 01.02.2016 г. на ЦИК т. 2, след като ОИК на свое заседание се запознае с постъпилите документи, е длъжна да изпрати писмено уведомление до общинският съветник в случая **Атанас Александров Крънчев за постъпилото уведомление, удостоверяващо основанието за предсрочно прекратяване на пълномощията му, като му укаже за възможността да направи писмено възражение пред комисията в тридневен срок от получаване на уведомлението.**

След разисквания ОИК Разлог пристъпи към гласуване:

**Гласували 11 членове на ОИК**,

 **„ЗА“ – 11** / Елена Кирилова Пандева, Татяна Димитрова Лазарова-Цанева, Магдалена Николова Коцакова, Любка Благоева Крънчева, Илонка Захариева Пандева, Славчо Иванов Попов, Айше Али Дервиш, Мария Георгиева Иливчева, Мария Прешелкова, Росица Никифорова Берова, Любомир Василев Влайн/

**„ПРОТИВ“ – няма**

Предвид изложеното и на основание чл. 87, ал. 1, т. 24 от Изборния кодекс и чл.30, ал.6 от ЗМСМА , във връзка с чл.30, ал.4, т.5 от ЗМСМА,

**Общинска избирателна комисия –Разлог**  взе следното

**РЕШЕНИЕ № 232**

 Да се изпрати писмено уведомление до общинския съветник **Атанас Александров Крънчев, ЕГН**, по реда на чл. 30, ал. 6 от Закона за местното самоуправление и местната администрация относно постъпилите документи и за възможността му да направи писмено възражение пред комисията в три дневен срок от получаването му.

**По т. 3. от дневния ред : Разглеждане на постъпило писмено уведомление до общинската избирателна комисия от Председателя на общински съвет – Разлог с изх. № 61.00 – 39(1)/30.01.2018 г. във връзка спазване на разпоредбите на чл.30, ал.4, т.3 от ЗМСМА по повод подадено заявление от общински съветник Димитър Йорданов Захариев** **с ЕГН, избран от кандидатска листа на „Кауза Разлог“ в местните избори на 25.10.2015**

**Докладва председателят :**

В ОИК – Разлог е получено писмо вх. № 61.00 - 39(1)/30.01.2018 г. от Председателя на Общински съвет – гр. Разлог, към което е приложенo заявление от Димитър Йорданов Захариев с ЕГН чрез Председателя на Общински съвет за предсрочно прекратяване на правомощията му като общински съветник в Общински съвет Разлог поради отсъствието му на повече от пет редовни заседания на общински съвет – Разлог. В заявлението си моли да бъде обявен за избран за общински съветник следващия кандидат от листата на „Кауза Разлог“.

След като се запозна със съдържанието на списък „А“ и списък „Б“ на кандидатите за общински съветници от листата на „Кауза Разлог“, ОИК установи, че следващият кандидат е Димитър Иванов Тренчев с ЕГН, определен чрез жребий с решение 186/26.10.2015 г. на ОИК Разлог.

След разисквания ОИК Разлог пристъпи към гласуване:

**Гласували 11 членове на ОИК**,

 **„ЗА“ – 11** / Елена Кирилова Пандева, Татяна Димитрова Лазарова-Цанева, Магдалена Николова Коцакова, Любка Благоева Крънчева, Илонка Захариева Пандева, Славчо Иванов Попов, Айше Али Дервиш, Мария Георгиева Иливчева, Мария Прешелкова, Росица Никифорова Берова, Любомир Василев Влайн/

**„ПРОТИВ“ – няма**

Предвид изложеното, на основание чл. 87, ал. 1, т. 24 от Изборния кодекс и чл. 30, ал. 7, във връзка с ал. 4, т. 3 от ЗМСМА,

**Общинска избирателна комисия –Разлог** взе следното

**РЕШЕНИЕ № 233**

ОБЯВЯВА предсрочно прекратяване на пълномощията на Димитър Йорданов Захариев с ЕГН като общински съветник в Общински съвет Разлог и анулира издаденото му удостоверение с изх.№ 900/02.11.2015 г. от регистъра на ОИК.

Обявява за избран за общински съветник в Общински съвет Разлог Димитър Иванов Тренчев, ЕГН, от кандидатската листа на „Кауза Разлог“.

На обявения за избран кандидат да се издаде удостоверение.

Препис от решението да се изпрати на Председателя на Общински съвет Разлог.

Настоящото решение, съгласно чл. 30, ал. 8 от ЗМСМА, не подлежи на обжалване.

Препис от настоящото решение да се постави на таблото за обяви на Община Разлог на интернет страницата на Общинска избирателна комисия Разлог.

Заседанието приключи в 18:30 часа

Председател: …………………..

/Елена Пандева/

Секретар: …………………

 /Магдалена Коцакова/